**NOTĂ DE FUNDAMENTARE**

**1. Titlul proiectului de act normativ**

|  |
| --- |
| **ORDONANȚĂ****pentru modificarea şi completarea Ordonanţei Guvernului nr. 112/1999 privind călătoriile gratuite în interes de serviciu şi în interes personal pe căile ferate române, republicată, cu modificările ulterioare** |

**2. Motivul emiterii actului normativ**

|  |  |
| --- | --- |
| **1. Descrierea situaţiei actuale** |  Conform prevederilor actuale ale Ordonanţei Guvernului nr.112/1999 privind călătoriile gratuite în interes de serviciu şi în interes personal pe căile ferate române, republicată, cu modificările ulterioare, contravaloarea legitimaţiilor de călătorie eliberate salariaţilor Autorităţii Feroviare Române – AFER, membrilor acestora de familie precum şi salariaţilor şi membrilor de familie ai altor instituţii publice cu profil feroviar aflate în subordinea Ministerului Transporturilor şi ai Clubului Sportiv Rapid Bucureşti se suportă din bugetul Ministerului Transporturilor.Autoritatea Feroviară Română – AFER – autoritate cu profil feroviar aflată în subordinea Ministerului Transporturilor, se finanţează din venituri proprii. Prin urmare, contravaloarea legitimaţiilor de călătorie pentru salariaţi şi membrii acestora de familie, în cuantum de peste 1.700.000 lei (fără TVA) anual, poate fi decontată din veniturile proprii ale acesteia, degrevând bugetul ministerului de această cheltuială. Aceasta sumă include și contravaloarea legitimațiilor eliberate către OIFR – actualul AGIFER, defalcarea acestora nefiind posibilă datorită faptului că legitimațiile au fost solicitate și emise către AFER. Defalcarea sumei pentru fiecare dintre două instituții nu influentează cheltuielile actuale sau pe cele viitoare având în vedere că atât în situația actuală cât și în cea preconizată decontarea cheltuielilor aferente celor doua instuții se efectueaza in mod identic (actual de către Ministerul Transporturilor și preconizat de către fiecare instituție din venituri proprii).  În aceeaşi situaţie se află şi Clubul Sportiv Rapid Bucureşti, inclusiv pentru sportivii şi antrenorii legitimaţi la acest club, valoarea legitimaţiilor fiind de circa 500.000 lei (fără TVA).  Tot din bugetul ministerului se suportă și contravaloarea permiselor de călătorie eliberate pensionarilor proveniți din unitățile prevăzute la art.4 din ordonanță și ale membrilor de familie ai acestora. Art.4 din ordonanță se referă la unitățile desprinse din Societatea Națională a Căilor Ferate Române înainte de intrarea în vigoare a Ordonanței de urgență a Guvernului nr.12/1998 privind transportul pe căile ferate române și reorganizarea Societății Naționale a Căilor Ferate Române, precum și din fostul Departament al căilor ferate, unități care din anul 1999 și până în prezent:* au fost vândute către alte societăți comerciale care nu au specific feroviar;
* au capital în totalitate privat;
* majoritatea nu desfășoară activitate preponderent feroviară datorită faptului că în ultimii ani nu există solicitări de permise din partea acestora. În acest sens a fost analizată perioada 2004- 2015 și s-a constatat că din cele 20 de societăți care au solicitat permise de călătorie în anul 2004, în perioada 2011-2015 au efectuat solicitări doar cinci societăți: SC Atelierele Grivița S.A., SC SPIACT Arad S.A., SC Reva Simeria S.A., SC VAE APCAROM S.A. și S.C. Electroputere Pașcani S.A.(fosta Întreprindere Mecanică de Material Rulant Pașcani).

 Conform prevederilor actuale ale ordonanței, chiar și în cazul în care pentru salariații acestor societati nu se solicită permise de călătorie datorită faptului că activitatea desfașurată nu este preponderent feroviară, în calitate de pensionari aceștia beneficiază de permise de călătorie dacă îndeplinesc condițiile de vechime prevăzute în ordonanță. Prin urmare, personalul celor 15 societăți care în ultimii ani (în cazul unor societăți chiar din anii 2006-2007) nu au solicitat permise de călătorie poate beneficia de permise la ieșirea la pensie cu toate că în timpul activității nu au beneficiat de acest drept, acesta fiind si motivul pentru care propunem abrogarea art.4. Numărul mediu de persoane care se pensionează anual și îndeplinesc condițiile pentru a beneficia de permise în calitate de pensionari este de 140 de persoane, ceea ce duce în fiecare an la un număr de circa 250 de noi posesori de permise – pensionari ai acestor unități și membrii lor de familie. Anual, contravaloarea permiselor eliberate acestor pensionari și membrilor lor de familie crește cu circa 230.000 de lei față de anul anterior, rezultând astfel în perioada 2016 – 2020 o sumă de circa 1.150.000 lei fata de anul 2015. Această sumă reprezintă costurile pensionarilor proveniți din aceste unități în perioada 2016 – 2020, pentru cei pensionați anterior drepturile de călătorie sunt deja stabilite conform prevederilor actuale ale ordonanței.  Facilitatile prevăzute în Ordonanta Guvernului nr.112/1999 sunt absolut necesare având în vedere că specificul activității din domeniul feroviar presupune deplasări în vederea exercitării atribuțiilor de serviciu, deplasări care oricum trebuie efectuate și asigurate prin intermediul altor tipuri de legitimații de călătorie care în anumite situații pot genera cosuri ridicate.  |
| 2. Schimbări preconizate |  Instituția publică cu profil feroviar Centrul Național de Calificare și Instruire Feroviră – CENAFER, a fost introdusă în prezentul act normativ, deoarece a fost înființata după republicarea Ordonanței Guvernului nr. 112/1999, respectiv din data de 24.10.2004. Includerea societăților comerciale Telecomunicații CFR și Grup Exploatare și Întreținere Palat CFR a fost necesară deoarece până în anul 2012 aceste societăți au beneficiat de legitimații de călătorie ca filiale ale Companiei Naționale de Căi Ferate “CFR”- SA, iar după trecerea acestora în subordinea Ministerului Transporturilor este necesar a fi menționate expres în prezentul act normativ pentru a beneficia și în continuare de legitimații de călătorie. Instituția publică cu profil feroviar Agenția de Investigare Feroviară Română – AGIFER este mentionață în prezentul act normativ datorită faptului că a fost înfiintată ulterior republicării Ordonanței Guvernului nr.112/1999 și anume în 30 iunie 2015 prin reorganizarea și divizarea parțială a Autorității Feoviare Române – AFER. Nominalizarea acestei instituții nu influențează bugetul Ministerului Transporturilor având în vedere că este înființată prin divizarea AFER, iar cheltuielile legitimațiilor pentru acestă instituție nu duce la cheltuieli suplimentare fata de cele aferente AFER prezentate anterior. Atfel salariații Centrului National de Calificare și Instruire Feroviară, ai Agenției de Investigare Feroviară Română – AGIFER, ai S.C. Telecomunicații CFR – S.A. și ai S.C. Grup Exploatare și Intreținere Palat CFR – S.A. nu au fost adăugați în proiectul de ordonață menționat. Aceste unități au beneficiat de facilități de călătorie în baza O.G. 112/1999 republicată, după cum urmează: Centrul Național de Calificare și Instruire Feroviară și Agenția de Investigare Feroviară Română – AGIFER în baza art.2, alin.(1), lit.b) – instițutii publice cu profil feroviar aflate în subordinea ministerului, iar cele două societăți comerciale în baza art.3 ca filiale ale CN CFR S.A. Datorită faptului că cele două societați comerciale au trecut în subordinea Ministerului Transporturilor au fost incluse la art.2, în acest mod fiind restranse facilitatile acordate acestora (ca filiale au beneficiat de autorizații de călătorie și vechimea necesară pentru a beneficia de permise în calitate de pensionari era de 10 ani, iar prin proiectul de ordonanță ca salariați beneficiaza de permise de calatorie, vechimea necesară în calitate de pensionari fiind de 20 de ani femeile și 25 de ani barbații).Nominalizarea acestor societăți nu influentează bugetul Ministerului Transporturilor, contravaloarea legitimațiilor de călătorie suportându-se ca și până în prezent. Facilitățile de călătorie acordate pensionarilor și membrilor de familie ai acestora nu au fost extinse, prin proiectul de ordonanță vor beneficia de permise de călătorie pensionarii proveniți din salariații acelorași unități prevăzute în forma actuală a Ordonantei Guvernului nr.112/1999, cu precizarea că pentru salariații celor două societăți menționate la pct.1 din prezentul act vechimea necesară pentru a beneficia de permise în calitate de pensionari a crescut de la 10 ani la 20 de ani pentru femei și 25 de ani pentru barbați, ceea ce duce la o diminuare a beneficiarilor.Înlocuirea salariaților din grupurile școlare industriale de transporturi căi ferate și a grupurilor școlare de material rulant pentru transporturi feroviare cu salariații din unitățile de învațământ cu specific feroviar, numai pentru personalul didactic care școlarizează elevi în calificări specifice domeniului feroviar a fost efectuată tocmai pentru a nu fi extinsă aria beneficiarilor de permise având în vedere că unele unități de învatamant cu specific feroviar au fost comasate cu alte unități de învățământ care nu au implicații în acest sens. Prin precizarea personalului didactic care școlarizează elevi în calificări specifice domeniului feroviar se exclude posibilitatea solicitării de permise pentru personalul care nu desfășoară activitate în domeniul respectiv cu toate că activitatea este desfașurată în cadrul aceleiași unități de învățământ.Modificarea art. 11 şi a anexelor precizate se datorează necesităţii clarificării vârstei până la care se acordă permisele de călătorie copiilor salariatilor si pensionarilor, precum și pentru alinierea la reglementările internaționale conform cărora se acordă facilități tinerilor până la vârsta de 26 de ani. Totodată, considerăm că acordarea acestui drept trebuie condiționată de efectuarea studiilor și nu de durata de studii a profilului (specializării), ca în prezent. Astfel potrivit prevederilor de la punctele 9, 11 si 12 din proiectul de ordonanță permisele de calatorie scolare nu sunt legate de durata studiilor în sensul numarului anilor de studii (care oricum nu mai corespund situatiei actuale de învățământ), dar sunt în continuare legate de durata studiilor având în vedere că aceste legitimații se eliberează numai în cazul în care copilul respectiv urmeaza cursuri de licență sau master. Prin specificarea învățământului postliceal nu a fost largită aria beneficiarilor de permise, cursanții respectivi beneficiind și în prezent de aceste legitimații având calitatea de elevi, aceasta precizare fiind inclusă pentru eliminarea oricaror intrepretari și pentru precizarea cât mai clară a beneficiarilor.Prin modificările propuse se preconizează reducerea cheltuielilor din bugetul Ministerului Transporturilor cu circa 3 milioane lei, anual. |
| 3. Alte informaţii | Nu au fost identificate |

**3. Impactul socio-economic al proiectului de act normativ**

|  |  |
| --- | --- |
| 1. Impactul macroeconomic | Proiectul de act normativ nu are impact în acest domeniu |
| 11. Impactul asupra mediului concurenţial şi domeniului ajutoarelor de stat  | Proiectul de act normativ nu are impact în acest domeniu |
| 2. Impactul asupra mediului de afaceri | Proiectul de act normativ nu are impact în acest domeniu |
| 3. Impactul social | Proiectul de act normativ nu are impact în acest domeniu |
| 4. Impactul asupra mediului înconjurător | Proiectul de act normativ nu are impact în acest domeniu |
| 5. Alte informaţii | Nu au fost identificate |

**4. Impactul financiar asupra bugetului general consolidat, atât pe termen scurt, pentru anul 2016, cât şi pe termen lung (pe 5 ani)**

- mii Lei -

|  |  |  |  |
| --- | --- | --- | --- |
| Indicatori | Anul2016 | Următorii 4 ani | Mediape5 ani |
| 1 | 2 | 3 | 4 | 5 | 6 | 7 |
| 1.Modificări ale veniturilor bugetare, plus/minus, din care: a) buget de stat, din acesta:(i) impozit pe profit(ii) impozit pe venit b) bugete locale:(i) impozit pe profit c) bugetul asigurărilor sociale de stat:(i) contribuţii de asigurări |  |  |  |  |  |  |
| 2. Modificări ale cheltuielilor bugetare, plus/minus | -2.700 | -2.900 | -3100 | -3300 | -3500 | -3.100 |
| 3. Impact financiar, plus/ minus, din care:1. buget de stat
2. bugete locale
 |  |  |  |  |  |  |
| 4. Propuneri pentru acoperirea creşterii cheltuielilor bugetare |  |
| 5. Propuneri pentru a compensa scăderea veniturilor bugetare |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare | Autoritatea Feroviară Română – AFER: la nivelul anului 2015, contravaloarea autorizațiilor de călătorie eliberate salariaților în număr de 369 este de 1.450 mii lei, iar contravaloarea permiselor de călătorie emise salariaților și membrilor acestora de familie în număr de 20 carnete cu 24 de file clasa 1, 274 de carnete cu 12 file clasa 1, 54 de carnete cu 24 de file clasa a 2-a și 42 de carnete cu 12 file clasa a 2-a este de 290 mii lei, reprezentând un total estimat de 1.740 mii lei.Clubul Sportiv Rapid București: la nivelul anului 2015, contravaloarea permiselor de călătorie eliberate salariaților și membrilor acestora de familie în număr de 31 de carnete cu 24 de file clasa 1, 33 de carnete cu 12 file clasa 1, 28 de carnete cu 24 de file clasa a 2-a și 14 carnete cu 12 file clasa a 2-a este de 101,5 mii lei, iar contravaloarea estimată a călătoriilor sportivilor și antrenorilor la competițiile sportive ce vor fi desfășurate în cursul anului 2015 și care se vor efectua în baza biletelor de călătorie în interes de serviciu este de 398,5 mii lei, rezultând un total estimat de 500 mii lei.Numărul pensionarilor noi proveniți de la unitățile prevăzute la art.4 din ordonanță care în cursul anului 2014 au primit aviz favorabil pentru permise de călătorie este de 150, iar numărul estimat pentru membrii lor de familie este de 100, rezultând contravaloarea permiselor de circa 230 mii lei.  Prin urmare, în cursul anului 2015 cheltuielile ce vor fi decontate din bugetul Ministerului Transporturilor pentru beneficiarii mentionați anterior vor fi de circa 2.470 mii lei. |
| 7. Alte informaţii | Nu au fost identificate |

**5. Efectele proiectului de act normativ asupra legislaţiei în vigoare**

|  |  |
| --- | --- |
| 1. Măsuri normative necesare pentru aplicarea prevederilor proiectului de act normativ:a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;b) acte normative ce urmează a fi elaborate în vederea implementării noilor dispoziții; | Nu este cazul |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare. | Proiectul de act normativ nu se referă la acest subiect |
| 3. Măsuri normative necesare aplicării directe a actelor normative comunitare | Proiectul de act normativ nu se referă la acest subiect |
| 4. Hotărâri ale Curții de Justiție a Uniunii Europene | Proiectul de act normativ nu se referă la acest subiect |
| 5. Alte acte normative şi/sau documente internaţionale din care decurg angajamente | Proiectul de act normativ nu se referă la acest subiect |
| 6. Alte informaţii | Nu au fost identificate |

**6. Consultările efectuate în vederea elaborării proiectului de act normativ**

|  |  |
| --- | --- |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Menţionăm că au fost întreprinse demersurile legale prevăzute de art. 7 din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea de Guvern nr. 561/2009. |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ  | Proiectul de act normativ nu se referă la acest subiect |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii de Guvern nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente  | Proiectul de act normativ nu se referă la acest subiect |
| 5. Informaţii privind avizarea de către:1. Consiliul Legislativ
2. Consiliul Suprem de Apărare a Ţarii
3. Consiliul Economic şi Social
4. Consiliul Concurenţei

 e) Curtea de Conturi  |  Proiectul de act normativ a fost avizat de Consiliul Legislativ |
| 6. Alte informaţii  | Nu au fost identificate |

**7. Activităţi de informare publică privind elaborarea şi implementarea proiectului de act normativ**

|  |  |
| --- | --- |
| 1. Informarea societăţii civile cu privire la necesitatea elaborării proiectului de act normativ |  Menţionăm că au fost întreprinse demersurile legale prevăzute de art. 7 din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea de Guvern nr. 561/2009.  |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice |  Nu este cazul |
| 3. Alte informaţii. | Nu au fost identificate. |

**8. Măsuri de implementare**

|  |  |
| --- | --- |
| 1. Măsuri de punere în aplicare a proiectului de act normativ de către autorităţile administraţiei publice centrale şi/ sau locale – înfiinţarea unor noi organisme sau extinderea competenţelor instituţiilor existente | Nu este cazul |
| 2. Alte informaţii | Nu au fost identificate |

Faţă de cele de mai sus, vă supunem spre analiză și avizare proiectul de Ordonanță a Guvernului de modificare şi completare a Ordonanţei Guvernului nr.112/1999 privind călătoriile gratuite în interes de serviciu şi în interes personal pe căile ferate române, republicată, cu modificările ulterioare.

**MINISTRUL TRANSPORTURILOR**

**DAN MARIAN COSTESCU**

**AVIZĂM FAVORABIL :**

|  |  |
| --- | --- |
| **MINISTRUL EDUCAȚIEI NAȚIONALE ȘI CERCETĂRII ȘTII****NȚIFICE****ADRIAN CURAJ** | **MINISTRUL MUNCII, FAMILIEI, PROTECȚIEI SOCIALE ȘI A** **PERSOANELOR VÂRSTNICE****CLAUDIA-ANA COSTEA** |

|  |  |
| --- | --- |
| **MINISTRUL FINANŢELOR PUBLICE****ANCA DANA DRAGU** | **MINISTRUL JUSTIȚIEI****RALUCA ALEXANDRA PRUNĂ** |

**SECRETAR DE STAT**

**EUGEN ISPAS**

**SECRETAR GENERAL**

**D.J**

**DIRECTOR**

**ANIȘOARA CORNILĂ**

**D.E.**

**DIRECTOR**

**PETRE NEACȘA**

**D.T.F.**

**DIRECTOR**

**CRISTINA MILITARU**

**SNTFC CFR CĂLĂTORI SA**

**DIRECTOR GENERAL**

**IOSIF SZENTES**